text: দারুণ শট খেলেও দুর্ভাগ্যজনক আউট, প্যাডে ব্যাট আছড়ে হতাশা প্রকাশ পূজারার, দেখুন ভিডিও - ind vs eng: pujara's pull shot rebounding off the short leg fielder straight to burns at short mid-wicket, watch video, Bangla News
  বাংলা নিউজ > ময়দান > দারুণ শট খেলেও দুর্ভাগ্যজনক আউট, প্যাডে ব্যাট আছড়ে হতাশা প্রকাশ পূজারার, দেখুন ভিডিও
  দুর্ভাগ্যজনক আউট পূজারা। ছবি- টুইটার।
  দারুণ শট খেলেও দুর্ভাগ্যজনক আউট, প্যাডে ব্যাট আছড়ে হতাশা প্রকাশ পূজারার, দেখুন ভিডিও
  ১ মিনিটে পড়ুন . Updated: 07 Feb 2021, 04:51 PM IST লেখক Abhisake Koley
  পন্তকে সঙ্গে নিয়ে লড়াকু ইনিংস খেলেন চেতেশ্বর।
  Cheteshwar Pujara IND vs ENG India vs England England tour of India 2021 Chennai Test Team India
  শুরুতেই দুই ওপেনারকে ফিরিয়ে ভারতের উপর যে চাপটা তৈরি করে ইংল্যান্ড, বিরাট ও রাহানে ফেরার পর কিছুক্ষণের মধ্যেই সেটা পাহাড় প্রমাণ হয়ে দেখা দেয়। ঋষভ পন্তের সঙ্গে জুটি বেঁধে দলকে বিপর্যয় থেকে টেনে তোলার চেষ্টায় কসুর করেননি চেতেশ্বর পূজারা। শুরু করেছিলেন পরিচিত সতর্ক মেজাজেই। তবে ঋষভ ক্রিজে আসার পর তাঁর সঙ্গে রীতিমতো পাল্লা দিয়ে রান তুলছিলেন চেতেশ্বর।
  ৭টি বাউন্ডারির সাহায্যে ১০৬ বলে ব্যক্তিগত হাফ-সেঞ্চুরি পূর্ণ করেন পূজারা। পন্তের সঙ্গে ১১৯ রানের পার্টানারশিপ গড়ার পর শেষমেশ চেতেশ্বরকে সাজঘরে ফিরতে হয় অত্যন্ত দুর্ভাগ্যজনকভাবে আউট হয়ে।
  ব্যক্তিগত ৭৩ রানের মাথায় ডমিনিক বেসের বলে পুল শট খেলেন পূজারা। বল শর্ট লেগে ফিল্ডিং করা ওলি পোপের কাঁধে লেগে চলে যায় শর্ট মিডউইকেটে দাঁড়িয়ে থাকা ররি বার্নসের কাছে। বার্নস সহজেই ক্যাচ ধরেন এবং দারুণ শট খেলার পরেও চেতেশ্বরকে আউট হয়ে সাজঘরে ফিরতে হয়।
  Sometimes life isn't fair 🇮🇳🏴󠁧󠁢󠁥󠁮󠁧󠁿#INDvENG pic.twitter.com/K2yVHvQqnC
  এভাবে আউট হয়ে দৃশ্যতই হতাশ দেখায় পূজারাকে। তিনি বিশ্বাসই করতে পারছিলেন না। হতাশায় নিজের ব্যাট দিয়ে প্যাডে আঘাত করতেও দেখা যায় টিম ইন্ডিয়ার নির্ভারযোগ্য ব্যাটসম্যানকে।